**ΕΦΑΠΑΞ ΕΙΔΙΚΟ ΒΟΗΘΗΜΑ ΓΙΑ ΤΗΝ ΕΠΑΝΑΣΥΝΔΕΣΗ ΡΕΥΜΑΤΟΣ**

Το Αυτοτελές Τμήμα Κοινωνικής Προστασίας, Παιδείας και Πολιτισμού διεκπεραιώνει τη διαδικασία παροχής εφάπαξ ειδικού βοηθήματος για την επανασύνδεση με το δίκτυο ηλεκτρικής ενέργειας καταναλωτών με χαμηλά εισοδήματα, που υλοποιείται από το Υπουργείο Περιβάλλοντος και Ενέργειας σε συνεργασία με το Υπουργείο Οικονομικών.

Η Επιτροπή που συστάθηκε στον Δήμο Ευρώτα εξετάζει τα σχετικά αιτήματα, αξιολογεί την πραγματική οικονομική και περιουσιακή κατάσταση των αιτούντων και αποφασίζει τη χορήγηση ή μη του ειδικού βοηθήματος.

Τα κριτήρια που πρέπει να πληρούνται είναι:

* η αποσύνδεση από το δίκτυο να έχει συμβεί στο παρελθόν (πριν την ενεργοποίηση της ΚΥΑ)
* η αποσύνδεση να αφορά την κύρια κατοικία του προς εξέταση δικαιούχου
* να ικανοποιούνται τα κριτήρια υπαγωγής στο νέο Κοινωνικό Οικιακό Τιμολόγιο (βλέπε πίνακα)

Για οφειλές έως 6.000 ευρώ καλύπτεται το πλήρες ποσό, για οφειλές 6.001-9.000 ευρώ το 75%, για οφειλές 9.0001-12.000 ευρώ το 50% και για οφειλές άνω των 12.000 ευρώ το 30%. Ο ΔΕΔΔΗΕ (ο οποίος έχει οριστεί διαχειριστής του ειδικού λογαριασμού 10 εκατ. ευρώ που συστάθηκε για τον σκοπό αυτό) θα καταβάλλει το ειδικό βοήθημα απευθείας στον προμηθευτή ηλεκτρικής ενέργειας, όπου εκκρεμούν οι οφειλές. Στη συνέχεια προχωρά στην επανασύνδεση, χωρίς να χρεώνει τα σχετικά τέλη. Το μέρος της οφειλής που δεν θα καλυφθεί, θα εξοφλείται από τους καταναλωτές σε άτοκες μηνιαίες δόσεις, ο αριθμός των οποίων θα ορίζεται από τον εκάστοτε προμηθευτή ηλεκτρικής ενέργειας.

|  |  |  |
| --- | --- | --- |
| **οικογενειακή κατάσταση** | **ετήσιο εισόδημα νοικοκυριού** | **όριο κατανάλωσης τετραμήνου** |
| 1 άτομο | 9.000 ευρώ | 1.400 kWh |
| μονογονεϊκή+1 ανήλικος ή 2 ενήλικοι | 13.500 ευρώ | 1.600 kWh |
| Μονογονεϊκή+2 ανήλικοι ή 2 ενήλικοι + 1 ανήλικος | 15.750 ευρώ | 1.700 kWh |
| μονογονεϊκή+3 ανήλικοι ή 2 ενήλικοι + 2 ανήλικοιή 3 ενήλικοί | 18.000 ευρώ | 1.800 kWh |
| μονογονεϊκή+4 ανήλικοι ή 2 ενήλικοι + 3 ανήλικοιή 3 ενήλικοί + 1 ανήλικος | 24.750 ευρώ | 1.900 kWh |
| μονογονεϊκή+5 ανήλικοι ή 2 ενήλικοι + 4 ανήλικοιή 3 ενήλικοί + 2 ανήλικος ή 4 ενήλικοι | 27.000 ευρώ | 2.000 kWh |

Τα παραπάνω όρια υπαγωγής στο νέο Κοινωνικό Οικιακό Τιμολόγιο, προσαυξάνονται κατά 8.000 ευρώ εφόσον στο νοικοκυριό περιλαμβάνεται άτομο με αναπηρία τουλάχιστον 67% και κατά 15.000 ευρώ εφόσον περιλαμβάνεται άτομο με ανάγκη μηχανικής υποστήριξης. Επιπλέον, τα όρια της επιδοτούμενης κατανάλωσης αυξάνονται κατά 300 kWh για άτομα με αναπηρία 67% και άνω και κατά 600 kWh για άτομα με ανάγκη μηχανικής υποστήριξης.